70 วัน หาเสียงทัน พล.อ.ประวิตร ย้ำ 49 วันยังทำได้
วันนี้ (7 ก.ย.2561) ผู้สื่อข่าวรายงานว่าหลัง2 พรรคการเมืองใหญ่ สะท้อนถึง คสช. ว่ากรอบเวลาการหาเสียงเลือกตั้ง 70 วัน ไม่เพียงพอต่อการสร้างความเข้าใจกับประชาชน เป็นเหตุให้ พล.อ.ประวิตร วงษ์สุวรรณรองนายกรัฐมนตรี และรัฐมนตรีว่าการกระทรวงกลาโหม ออกมาย้อนถามว่าเหตุใดก่อนหน้านี้มีการหาเสียงเพียง 40 กว่าวันยังทำได้สำหรับกรณีที่ พล.อ.ประวิตร อ้างอิงถึงสมัยที่ น.ส.ยิ่งลักษณ์ ชินวัตร ใช้เวลาหาเสียงเลือกตั้ง 49 วัน คือการเลือกตั้งเมื่อ 7 ปีก่อน หรือวันที่ 3 ก.ค.2554 หลังนายอภิสิทธิ์ เวชาชีวะ ประกาศยุบสภาผู้แทนราษฎร วันที่ 10 พ.ค.2554ขณะเดียวกันหลังคลายล็อกให้พรรคการเมืองนั้นพล.อ.เฉลิมชัย สิทธิ์สาท ผบ.ทบ. เปิดเผยว่า กองกำลังรักษาความสงบเรียบร้อยหรือ กกล.รส. อาจต้องปรับบทบาทรองรับสถานการณ์ หลังมีประกาศคลายล็อกให้พรรคการเมือง พร้อมให้ความเชื่อมั่นว่า พล.อ.อภิรัชต์ คงสมพงษ์ จะควบคุมสถานการณ์ช่วงเปลี่ยนผ่านได้ดีและก่อนเกษียณอายุราชการในสิ้นเดือน ก.ย.นี้พล.อ.เฉลิมชัย ปฏิเสธที่จะยุ่งเกี่ยวกับงานการเมือง พร้อมย้ำว่า ภูมิใจกับผลงานในช่วง 2 ปีที่ผ่านมา ก่อนจะเปิดเผยว่า กกล.รส.อาจต้องปรับบทบาทรองรับสถานการณ์คลายล็อกทางการเมืองขณะที่นายสมศักดิ์เทพสุทิน แกนนำกลุ่มสามมิตร ปฏิเสธการจัดตั้งพรรคการเมือง แต่ยังไม่ยืนยันว่าจะเข้าสังกัดพรรคพลังประชารัฐหรือไม่ เพียงแต่ระบุว่า หลังเลือกสังกัดพรรคแล้ว อาจเคลื่อนไหวลงพื้นที่ยาก และล่าสุดนายอิทธิพร บุญประคอง ประธานกรรมการการเลือกตั้ง หรือ กกต.ระบุว่า กำลังตรวจสอบการเคลื่อนไหวของกลุ่มสามมิตร ตามคำร้องที่เกิดขึ้นแล้ว
พล.อ.ประวิตร วงษ์สุวรรณ รองนายกรัฐมนตรี ระบุ สมัย น.ส.ยิ่งลักษณ์ หาเสียงเลือกตั้งเพียง 49 วัน ยังทำได้ หลัง 2 พรรคการเมืองใหญ่ สะท้อนถึง คสช. ว่ากรอบเวลาการหาเสียงเลือกตั้ง 70 วัน ไม่เพียงพอ
กกต.,คสช.,หาเสียง,เลือกตั้ง,พล.อ.ประวิตร วงษ์สุวรรณ,รองนายกรัฐมนตรี,ThaiPBSnews,ข่าวไทยพีบีเอส,ไทยพีบีเอส,ThaiPBS